
-PRIJEDLOG-

Temeljem odredbe članka 98. stavka 1.  Zakona o komunalnom gospodarstvu  („Narodne novine“ broj 68/18) i članka 28. Statuta Općine Bednja („Službeni vjesnik Varaždinske županije“ broj 07/18 i 44/18)  Općinsko vijeće Općine Bednja na             sjednici održanoj dana                                                2018  godine,  donosi 

ODLUKU
o određivanju vrijednosti boda komunalne naknade

Članak 1.

[bookmark: _GoBack]	Ovom Odlukom utvrđuje se vrijednost boda za izračun iznosa komunalne naknade po četvornom metru (m²) korisne površine stambenog prostora u Općine Bednja.

Članak 2.

	Vrijednost boda komunalne naknade (B) iz članka 1. ove Odluke određuje se u iznosu od 3,00 kune po četvornom metru (m²) korisne površine stambenog prostora Općine Bednja, godišnje.


Članak 3.
	
Stupanjem na snagu ove Odluke prestaje važiti Odluka o vrijednosti obračunske jedinice- boda (B) za izračun iznosa komunalne naknade (Službeni vjesnik Varaždinske županije“ broj 26/01).

Članak 4.

Ova Odluka objavit će se u »Službenom vjesniku Varaždinske županije«, a stupa na snagu 1. siječnja 2019. godine. 

        PREDSJEDNICA OPĆINSKOG VIJEĆA
							            OPĆINE BEDNJA
						         Marija Kolačko, dr.med.spec.medicine





OBRAZLOŽENJE
UZ PRIJEDLOG ODLUKE O ODREĐIVANJU VRIJEDNOSTI BODA KOMUNALNE NAKNADE

Zakon o komunalnom gospodarstvu („Narodne novine“ br. 68/18) koji je stupio na snagu 4. kolovoza 2018. godine, obvezao je jedinice lokalne samouprave na donošenje nove odluke o određivanju vrijednosti bodu komunalne naknade (B)  najkasnije 30 dana prije isteka kalendarske godine za koju su doneseni programi građenja i održavanja komunalne infrastrukture sukladno odredbi čl. 129. Zakona.

Člankom 91. Zakona propisano je da je komunalna naknada novčano davanje koje se plaća za održavanje komunalne infrastrukture. Komunalna naknada je prihod proračuna jedinice lokalne samouprave koji se koristi za financiranje održavanja i građenja komunalne infrastrukture, a može se na temelju odluke predstavničkog tijela jedinice lokalne samouprave koristiti i za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanje energetske učinkovitosti zgrada u vlasništvu jedinice lokalne samouprave, ako se time ne dovodi u pitanje mogućnost održavanja i građenja komunalne infrastrukture.

Dosadašnjom Odlukom o vrijednosti obračunske jedinice- boda (B) za izračun iznosa komunalne naknade („Službeni vjesnik Varaždinske županije“ broj 26/01) vrijednost boda (B) iznosila je 0,25 kn/m² korisne površine stambenog prostora u Općini Bednja, mjesečno.

Novim prijedlogom Odluke, a sukladno odredbama novog Zakona, vrijednost boda komunalne naknade određuje se na godišnjoj razini u iznosu od 3,00 kn/m² korisne površine stambenog prostora u Općini Bednja, a što znači da ukupna godišnja zaduženja građana i poslovnih subjekata ostaju nepromijenjena.

Predlaže se Općinskom vijeću Općine Bednja donošenje predložene Odluke.

